Tschappina
Tschappina isch e politeschi Gmaind i dr Region Viamala vom Kanton Graubünde.

Geografy 
D Gmeind Tschappina lyt ufem Bärg näben em Hinderrhytaal oben a Thusis und Flerde. Das isch dr südlech Rand vom Häinzebärg. Usser de beide Wyler Obertschappina und Undertschappina ghöre d Frakzioone Obergmeind, Usserglaas und Innerglaas und au no die chlyni Hüüsergruppe vo Masügg oben am Nollatobel zum Dorf.

S Gmeindbiet goot im Norde bis ufe Lüschgraat, im Weschte über de Glaaser Graat und de Glaaspass is Taal vom Carnusabach im Safietaal abe und bis en halbe Kilometer a s Walserdorf Safie Platz ane, und im Süde über s Tobel vo dr Schwarze Nolla und dr Wysse Nolla zum Piz Beverin ufe. Der südlechscht Punkt vo dr Gmeind isch am Carnusapass, em alte Fuesswääg vo Tschappina und Safie is Schams und uf Andeer.

Wappe 
S Wappebild vo Tschappina het uf em roote Hindergrund en gääle Stägegibel, schynts als Symbol für d Bärgpäss, und drüber e gääli Glogge, wo s Symbol vom heilige Joder isch. Im 15. Joorhundert het Tschappina e Chappele mid em Sankt Joder-Patrozinium gha.

Gschicht 
Im 14. Joorhundert sind Walser ufe Häinzebärg cho. Sid denn isch Tschappina dütschsproochig.

Lüüt 
 Reto Hänny (* 1947), Schriftsteller
 Luzi Jenny (1925–2015), Mundartschriftsteller

Weblink 

 Website vo dr Gmaind Tschappina

Fuessnoote 

Ort (Kanton Graubünde)
 Walser